เป็นประจำเดือนวันแรกวันที่2เริ่มกินยาคุมวันที่3แต่กินไป2เม็ดแล้วก็กินปกติมาเรื่อยๆจนวันที่12ลืมกินยา พอนึกขึ้นได้วันที่13เลยกินจากนั้นก็กินตามปกติ และวันที่15มีพสพแบบไม่ได้สวมถุงยางปล่อยในแบบนี้มีสิทธิ์ตั้งครรภ์ไหม
สวัสดีค่ะ หากประจำเดือนเริ่มมาวันที่ 2 มิ.ย. แล้วได้เริ่มทานยาคุมกำเนิดแผงแรกในวันที่ 3 มิ.ย. ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันทีและเมื่อวันที่ 12 มิ.ย. หากลืมทานยาคุมกำเนิด แล้วมานึกออกในวันที่ 13 มิ.ย. ก็ควรต้องทานเม็ดของวันที่ 12 ทันทีที่นึกขึ้นได้ และทานเม็ดของวันที่ 13 ตามเวลาเดิมปกติ (ซึ่งจะเท่ากับต้องทานไป 2 เม็ดในวันที่ 13 มิ.ย.) ก็จะช่วยให้ประสิทธิภาพของยาคุมแทบไม่ลดลงไปค่ะ แต่หากไม่ได้ทานไป 2 เม็ด คือทานแค่เม็ดของวันที่ 13 มิ.ย. ตามปกติ ฤทธิ์ในการป้องกันการตั้งครรภ์ก็อาจลดลงไปค่ะ ดังนั้น เมื่อมีเพศสัมพันธ์ในวันที่ 15 มิ.ย. โอกาสในการตั้งครรภ์ก็อาจมีได้เพิ่มขึ้นค่ะหลังจากนี้ ก็ควรทานยาคุมให้ตรงเวลาทุกวัน และเมื่อทานยาจนหมดแผงแล้ว หากไม่มีประจำเดือนมา ก็ควรตรวจหาการตั้งครรภ์ดูค่ะ